#

# i-Manual en línia

- Imprimeix
- Mida de lletra

- Pàgina superior >
- Característiques del televisor “BRAVIA” >
- Reproducció per USB

# Reproducció per USB

Permet reproduir fotografies, música i vídeos a la pantalla del televisor des d’una càmera digital Sony o un altre dispositiu compatible amb l’USB connectat.

Per poder veure fotografies, música i vídeos emmagatzemats en una càmera digital Sony, en una càmera de vídeo o en un dispositiu d’emmagatzematge USB, connecteu el dispositiu a través d’un cable USB.

####

- La reproducció de fotografies s’inicia automàticament quan es connecta un dispositiu d’emmagatzemament USB un cop encès el televisor i quan se selecciona “Presentació fotografies” o “Vista en miniatura” en els ajustaments de “Inici USB automàtic”.
- Per connectar una càmera digital Sony al televisor amb un cable USB, cal configurar els ajustaments de la connexió USB al mode “Auto.” o “Mass Storage”.
- Els fitxers dels dispositius USB han de ser compatibles amb els següents formats d’arxiu.
- - Imatges fixes: format JPEG o RAW (només per a la vista prèvia)
- - Música: format MP3
- - Vídeo: format AVCHD, MP4 (AVC) o MPEG1 (no reproduïble en alguns casos)
- Els arxius de vídeo estan situats a la següent estructura de carpetes (posició jeràrquica):
  /AVCHD/BDMV/STREAM/00000.MTS
  /PRIVATE/AVCHD/BDMV/STREAM/00000.MTS
  /MP_ROOT/100ANV01/MAHA0001.MP4
- Feu una còpia de seguretat de tots els arxius multimèdia emmagatzemats a l’equip USB per evitar perdre’ls. Sony no es fa responsable de les pèrdues o danys de les dades emmagatzemades a l’equip USB.
- Consulteu el lloc web indicat a continuació per obtenir informació actualitzada sobre els dispositius USB compatibles.
  http://support.sony-europe.com/TV/compatibility/

## Fotograma: visualització de fotografies

“Fotograma” mostra una fotografia durant un període de temps determinat. Podeu seleccionar una fotografia del dispositiu USB connectat o de la carpeta d’imatges predefinida.

1. Premeu OPTIONS mentre es mostra la foto desitjada i, a continuació, seleccioneu Opcions de l'arxiu > Imatge de fotograma.

2. Premeu HOME i, a continuació, seleccioneu > Fotograma.

Copyright 2010 Sony Corporation